Lav et referat af nedenstående tekst:

Tekst:
En ny sommerferieuge har taget sin begyndelse, men selvom det er højsommer, er vejret ikke helt med på legen endnu. Det er nemlig fortsat det ustadige og lidt kølige sommervejr, der dominerer i Danmark. Mandag er imidlertid kommet fra land med stort set tørvejr. Eneste undtagelse er i den nordlige og østlige del af Jylland, hvor der er enkelte helt lokale regnbyger på spil i morgentimerne. Og sådan bliver vejret generelt i dag. Enkelte lokale regnbyger og ellers mest tørvejr – indtil i aften, hvor tordenbyger kan ramme over de sydøstlige dele af landet. Op til 23 grader Foruden de få regnbyger er mandagen også begyndt med en del skyer hen over landet. På TV 2 Vejrets radar kan du følge den aktuelle nedbør i Danmark. Radaren viser de seneste tre timers nedbør og giver overblik over vejrets vej hen over landet samt en prognose for, hvordan vejret vil bevæge sig mere end en time frem. Som morgenen og formiddagen skrider frem, går der efterhånden huller i skydækket, så der de fleste steder bliver mulighed for lidt eller nogen sol hen over middag. Ud på eftermiddagen bliver det dog mere skyet igen med en større risiko for regnbyger. Særligt over de sydøstlige landsdele er der udsigt til en del skyer. Når det bliver varmest i eftermiddag er det med 17 til 22 grader på termometret – lokalt måske 23 grader. Køligst bliver det i Thy, mens de højeste temperaturer forventes øst for Lillebælt. Mandagen er mange steder begyndt noget blæsende med op til en hård vind langs kysterne. Vinden er til gengæld aftagende i løbet af dagen. Risiko for tordenbyger Ud på aftenen snitter en front den sydøsylige del af landet med byger, der stedvis kan være kraftige og med torden. Mellem klokken 19 og 23 er det især Lolland, Falster og Møn, der har risiko for et tordenskrald eller to. Lige efter midnat og resten af natten er det Bornholm, der har udsigt til kraftige tordenbyger. I resten af landet er der udsigt til en aften med enkelte spredte regnbyger og ellers mest tørt.

Referat:
Som helhed byder mandagen på overvejende tørvejr. Men ...